title: Matsya Awatara
text: Matsya Awatara inggih punika awatara sané kaping pertama rauh ka jagaté ring jaman Satya Yuga. Awatara puniki rauh ka jagaté ri tatkala Raja Satyabrata utawi ketah kawastanin Waiwasta Manu, inggih punika putra saking Wiwaswan, Déwa Surya. Kacritayang Raja Satyabrata wajikin tangannyané ring tukadé. Ida ngamanggihin ulam sané kayun nunas tulung, raris Ida makta ulam punika ka Istana tur ngenahang ulam punika ring kolamnyané. Makudang-kudang rahina, ulam punika raris ngagengang, punika mawinan Raja punika ngingsirang ulam punika ka kolam sané langkung agengan. Sakéwanten ulam punika malih ngagengan sarahina.